Hej Bolius  
  
Spørgsmål vedr. bolig/jobordningen.


Man kan nu få fradrag for udgifter til installering af bredbåndsnet/fibernet. Omfatter fradraget hele installeringsudgiften inkl. router m. v. eller kun arbejdsløn? Hvis kun arbejdsløn har I da erfaring med, at man kan få TDC til at lave en specificeret regning?


Med venlig hilsen


Henrik W N


Håndværkerfradrag bredbånd, for hele udgiften eller kun arbejdslønnen?
Kære Henrik W N


Det er alene udgiften til arbejdsløn der giver fradrag, og et krav er at det skal fremgå klart og tydeligt af fakturaen, hvilket beløb der er betaling for arbejdsløn og hvilket beløb der er betaling for materialer og andet.


Derfor i skal på forhånd sikre jer at leverandøren vil specificere beløbene på fakturaen så det tydeligt fremgår, hvad der er betaling af arbejdsløn.


Læs mere her: [Håndværkerfradrag - det kan du få fradrag for i 2016 og 2017](https://www.bolius.dk/haandvaerkerfradrag-det-kan-du-faa-fradrag-for-i-2016-og-2017-30703/ "det")

 

